laion/Wikipedia-Exotic huggingface dataset:
ריצ'רד פייג'

ריצ'רד ג'יימס פייג' (באנגלית: Richard Page; נולד ב-16 במאי 1953) הוא מוזיקאי אמריקאי הידוע בעיקר בתור הסולן והבסיסט של להקת Mr. Mister, שפעלה בשנות ה-80. בין להיטי הלהקה נמנים: "Broken Wings" ו-"Kyrie". פייג' לקח חלק בלהקות אחרות, פעל כאמן סולו, כתב שירים עבור אמנים אחרים, ועבד כזמר רקע עבור אמנים אחרים. בשנת 1994 כתב עם הזמרת-יוצרת האמריקאית מדונה את הלהיט "I'll Remember", שדורג במקום השני במצעד הבילבורד הוט 100. פייג' סיים ללמוד בבית הספר התיכון המרכזי בפיניקס, אריזונה. אמו עבדה כעוזרת המנהלת של מקהלת הבנים של פיניקס, בעוד שאביו היה מנהל מוזיקלי בכנסיית פיניקס. לפייג' ולאשתו לינדה יש ארבעה ילדים. 1996: Shelter Me 2010: Peculiar Life 2012: Songs from the Sketchbook 2015: Goin' South מדיה וקבצים בנושא ריצ'רד פייג' בוויקישיתוף אתר האינטרנט הרשמי של ריצ'רד פייג' (באנגלית) ריצ'רד פייג', ברשת החברתית פייסבוק ריצ'רד פייג', באתר אפל מיוזיק (באנגלית) ריצ'רד פייג', באתר ספוטיפיי ריצ'רד פייג', באתר AllMusic (באנגלית) ריצ'רד פייג', באתר MusicBrainz (באנגלית) ריצ'רד פייג', באתר Yandex.Music (ברוסית) ריצ'רד פייג', באתר Discogs (באנגלית) ריצ'רד פייג', באתר Songkick (באנגלית) ריצ'רד פייג', באתר SecondHandSongs ריצ'רד פייג', באתר בילבורד (באנגלית) Richard Page's Peculiar Life, Richard Page Music (באנגלית אמריקאית) Madonna, Billboard (באנגלית אמריקאית) Richard Page of Mr. Mister is from the valley, FOX 10 Phoenix, ‏2015-11-25 (באנגלית אמריקאית) Richard Page's Peculiar Life, Richard Page Music (ב־European Spanish)
With Honors (פסקול)

With Honors (Original Motion Picture Sound Track) הוא פסקול סרט הקומדיה-דרמה האמריקאי "בכבוד" (1994). הפסקול יצא לאור ב-22 במרץ 1994, על ידי חברות התקליטים האחים וורנר ומאבריק רקורדס. הסינגל המוביל, "I'll Remember", בביצועה של מדונה הפך ללהיט בין-לאומי. במהלך הקלטות פסקול הסרט השתתפו אמנים ולהקות כדוגמת: מדונה, דוראן דוראן ובלי. להקת הגראנג' מסיאטל מאדהאני התבקשה להקליט רצועה לפסקול. בהערות האלבום מאלבום האוסף שלה, March to Fuzz, נכתב: "הם שלחו לנו קליפ מהסרט 'בכבוד'. הם אמרו שהם מחפשים שיר אופטימי כזה לחלק מסוים בסרט. אמרנו להם שיש לנו קטע כלי קצרצר ומטורף שעשוי להתאים. הם התעקשו על שיר עם מילים". על "I'll Remember" קיבלה מדונה מועמדויות לפרס גלובוס הזהב, גראמי ופרס הסרטים והטלוויזיה של MTV. האלבום With Honors באתר Discogs האלבום With Honors באתר ספוטיפיי With Honors (Music From The Motion Picture Soundtrack), 1994-03-18, נבדק ב-2023-01-09 SongMeanings, Mudhoney - Run Shithead Run Lyrics, SongMeanings (באנגלית) With Honors, 1994-04-29, נבדק ב-2023-01-09
טמבר בלאנש

טמבר בלאנש (באנגלית: Tember Blanche) הוא צמד מוזיקלי אוקראיני, שנוסד בשנת 2020 בקייב על ידי הסולנית אולכסנדרה הנפולסקה והגיטריסט ולדיסלאב להודה. ב-2021 יצא אלבום הבכורה שלו Тут немає нікого, окрім нас ("אין כאן אף אחד מלבדנו"). באותה שנה התפרסם שירו "Parties" רבות בפלטפורמת ה"טיקטוק". סרטוניו הפכו לפופולריים מאוד, ומספר הצפיות בהם עומד על כשני מיליון.. שמו של הצמד מורכב משתי מילים. המילה הראשונה, Tember, היא חלק מהמילה האנגלית "September" ("ספטמבר"), החודש בו הנפולסקה ולהודה הפכו לזוג. המילה השנייה, Blanche, מייצגת את שם הבירה האהוב עליהם. בצרפתית, פירוש המילה Blanche הוא לבן, ולכן ניתן לפרש את שם הצמד כ"ספטמבר הלבן". שירו הראשון של הצמד, "Hovanka", יצא לאור ב-13 באוקטובר 2020. הווידאו קליפ שלו פורסם ב-31 בינואר. הוא בוים על ידי סטודנט מאוניברסיטת מוסקבה, אולכסנדר חומנקו ונכתב על ידי איבן בויקו, בוגר האוניברסיטה להנדסה אזרחית ואדריכלות. קו העלילה של השיר מתרחש בתקופה של משבר קיומי. מאוחר יותר הוציאו גרסת כיסוי בשם "How the day will move the night" ל-"Shchedryk", אחד ממזמורי השנה החדשה המוכרים ביותר באוקראינה. ב-24 בספטמבר יצא השיר "Vechornitsy", שהפך לפופולרי מאוד בקרב תחנות הרדיו באוקראינה. הוא הגיע למקום הראשון במצעד השירים האוקראיניים בספוטיפיי, ואף דורג במקום ה-13 במצעד השירים המובילים באוקראינה לשנת 2022 באפל מיוזיק. ב-26 בנובמבר 2021 יצא אלבום הבכורה של הצמד Тут немає нікого, окрім нас. ב-11 בדצמבר התקיים הקונצרט הראשון שלהם בקייב. כרטיסי המופע נמכרו לגמרי תוך מספר ימים. ב-17 בדצמבר הם הוציאו יחד עם קאלוש את "Kalushki vechornytsy". ב-17 בנובמבר 2022 נחשף כי טמבר בלאנש עתידים להשתתף בקדם האוקראיני לאירוויזיון 2023. שירם היה "Ya vdoma", והם הגיעו איתו למקום התשיעי עם 5 נקודות. מדיה וקבצים בנושא טמבר בלאנש בוויקישיתוף טמבר בלאנש, ברשת החברתית פייסבוק טמבר בלאנש, ברשת החברתית אינסטגרם טמבר בלאנש, סרטונים בערוץ היוטיוב טמבר בלאנש, באתר אפל מיוזיק (באנגלית) טמבר בלאנש, באתר ספוטיפיי טמבר בלאנש, באתר סאונדקלאוד (באנגלית) טמבר בלאנש, באתר Last.fm (באנגלית) טמבר בלאנש, באתר MusicBrainz (באנגלית) טמבר בלאנש, באתר דיזר טמבר בלאנש, באתר Yandex.Music (ברוסית) טמבר בלאנש, באתר Discogs (באנגלית) טמבר בלאנש, באתר Genius "TEMBER BLANCHE". greycat.studio (באוקראינית). אורכב מ-המקור ב-4 במרץ 2022. נבדק ב-2022-04-03. {{cite web}}: (עזרה) "Tember Blanche: Виступи на вулиці дають стимул розвивати свою творчість". www.nrcu.gov.ua (באוקראינית). Українське радіо. אורכב מ-המקור ב-3 במרץ 2022. נבדק ב-2022-04-04. {{cite web}}: (עזרה) "Хованки, by Tember Blanche". Tember Blanche (באנגלית). אורכב מ-המקור ב-5 במרץ 2022. נבדק ב-2022-04-03. {{cite web}}: (עזרה) salonapysalo (2021-10-27). "«Tember Blanche»: від вуличних музикантів до першого сольного концерту". САЛО НАПИСАЛО (באוקראינית). אורכב מ-המקור ב-4 במרץ 2022. נבדק ב-2022-04-03. {{cite web}}: (עזרה)
צ'רנגו

הצ'רנגו (גם: גיטרה אנדית) הוא כלי פריטה דרום-אמריקאי ממשפחת הלוּט. אורכו כ-66 ס"מ. לצ'רנגו יש מספר בתים (שריגים) הנעים בין 5 ל-18, ו-5 זוגות מיתרים. לפי המסורת גב הצ'רנגו נבנה משריון מיובש של ארמדילו ותיבת התהודה, הצוואר וכו' נבנו מעץ. כיום, הצ'רנגו מיוצר לרוב בצורת קערה מעץ בניסיון לחקות את צורת שריון הארמדילו. בניגוד לרוב הכלים ממשפחת הלוּט העשויים מעץ, הגוף והצוואר עשויים מגוש (בלוק) יחיד של עץ, המגולף לצורת השריון. האורך הכולל של צ'רנגו טיפוסי הוא כ-66 סנטימטר, כשאורך הצוואר הוא 37 סנטימטר. כיוון הצ'רנגו משתנה, שני הכיוונים הנפוצים ביותר לצ'רנגו של 5 זוגות מיתרים הם (מלמעלה למטה): לה מינור (Am): G (סול). C (דו). E (מי). A (לה). E (מי). מי מינור (Em): D (רה). G (סול). B (סי). E (מי). B (סי). נהוג לכוון את זוג המיתרים השלישי (האמצעי) בהפרש של אוקטבה זה מזה. בין הנגנים המפורסמים בעולם שמנגנים בצ'רנגו ניתן למצוא את חיימה טורס ויהודה גלאנץ. Charango Libre comunidad.ciudad.com.ar ancient-future.com/guitar/charango Familia de los charangos Charango Bolivia Charango para Todos piarango Charango Org Jaime Torres מנגן על צ'רנגו יהודה גלאנץ מנגן על צ'רנגו ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
רונית מרזן

רונית מרזן (נולדה ב-22 במרץ 1959) היא חוקרת בבית הספר למדע המדינה באוניברסיטת חיפה, זוכת פרס חייקין לשנת 2014 ופרס בהט לשנת 2020. נולדה ב-1959 וגדלה בטבריה. למדה במגמת אלקטרוניקה ופיזיקה בתיכון, ולאחר מכן התקבלה ללימודי עתודה בשפה וספרות ערבית והיסטוריה של המזרח התיכון. לאחר סיום התואר הראשון התגייסה ליחידה 8200 ושירתה כקב"רית. ב-1985 מונתה למפקדת ביה”ס הקדם צבאי של חיל המודיעין שהכשיר את החיילים והשוחרים של 8200 לגזרה הצפונית. ב-1993 השתחררה מצה"ל והצטרפה לשב"כ, שם הועסקה במשך 19 שנה כמומחית ידע בנוהגים הלשוניים, התרבותיים והדתיים של החברה הערבית. מרזן המשיכה בלימודיה האקדמיים וסיימה תואר שני במדעי המדינה ותואר שלישי בהיסטוריה של המזרח התיכון. בעבודת הדוקטורט שלה, שכתבה בהנחייתו של פרופ' יוסף נבו, אוניברסיטת תל אביב, השוותה את השימוש בדת שעשו חאג' אמין אל חוסיניי ויאסר ערפאת לקידום מטרות פוליטיות ולאומיות בתהליך הבינוי של האומה הפלסטינית. על עבודתה זכתה בפרס "חייקין" לעבודת מחקר מצטיינת לשנת 2014. בשנת 2020 זכה ספרה "האב, הבן ורוח המהפכה" בפרס בהט של אוניברסיטת חיפה. מרזן מפרסמת מאמרי פרשנות בנושא המזרח התיכון בעיתונות הכתובה ומשמשת כפרשנית בערוצי הטלוויזיה והרדיו השונים. מרצה באוניברסיטה הפתוחה ובחוג למדעי המדינה באוניברסיטת חיפה וחוקרת בקתדרת חייקין לגאואסטרטגיה. חברה במאגר המומחיות של פורום דבורה. נשואה, אם לשלושה ילדים, מתגוררת בכרמל שבחיפה. יאסר ערפאת – רטוריקה של מנהיג בודד. תל אביב: רסלינג, 2016 האב, הבן ורוח המהפכה: הצעירים והצעירות ב"אביב הערבי", הוצאת פרדס, 2021 קטר וטורקיה מניעות את הפלסטינים למאבק אלים. דעה. אתר האינטרנט הרשמי של ד"ר רונית מרזן רונית מרזן, ברשת החברתית פייסבוק רונית מרזן, ברשת החברתית אקס (טוויטר) מאמרי פרשנות של רונית מרזן באתר הארץ ראיונות לתקשורת הילה ויסברג, ‏"כשאנחנו רצים לקטאר בנושא החטופים אנחנו מבזים את בעלת מנוף הלחץ האמיתי מול חמאס", באתר גלובס, 9 בנובמבר 2023 ד"ר רונית מרזן: אחרי ה7 באוקטובר, חמאס לא יכול להיות חלק מהסדרה פוליטית, הפודקסט של שלומי אלדר, באתר All•in ד"ר רונית מרזן, באתר סופרנוס רוית הכט, "את חמאס אי אפשר להוציא מעזה. זה מה יש, זה הפרטנר", באתר הארץ, 25 בנובמבר 2021 ד"ר רונית מרזן, קצת על עצמי, באתר אוניברסיטת חיפה Super User, פרס חייקין - זוכי עבר, באתר ch-strategy.hevra.haifa.ac.il פרס בהט – הוצאת הספרים של אוניברסיטת חיפה Marzan - ראיונות לתקשורת, באתר marzan.poli.haifa.ac.il רונית מרזן, באתר האוניברסיטה הפתוחה מערך לימודי חוץ Marzan - קורסים, באתר marzan.poli.haifa.ac.il מאגר המומחיות של פורום דבורה, באתר פורום דבורה ד"ר רונית מרזן, באתר אניברסיטת חיפה, קתדרת חייקין לגיאואסטרטגיה
דאנג ואן לאם

דאנג ואן לאם (בווייטנאמית: Đặng Văn Lâm; נולד ב-13 באוגוסט 1993) הוא כדורגלן וייטנאמי המשחק בעמדת השוער בטופנלנד בינה דין. ואן לאם נולד במוסקבה לאב וייטנאמי ולאם רוסיה שעסקו באומנות הבמה. שמו הרוסי הוא "לב" אותו קראה אימו על שם שוער העבר לב יאשין. ואן לאם הוא נוצרי אורתודוקסי והוא הכדורגלן הראשון מדת זו שמשחק בנבחרת וייטנאם. ואן לאם התחיל את הקריירה שלו בקבוצת הילדים של ספרטק מוסקבה ממנה עבר לזו של דינמו מוסקבה ובגיל 13 חזר לווייטנאם והצטרף לקבוצת הנוער של הואנג אן גיא לאי. ואן לאם חזר לווייטנאם וחתם בהואנג אנה גיא לאי וכעבור שנה הצטרף לקבוצה הבוגרת. בקיץ 2013 חזר לרוסיה וחתם בדולסר מוסקבה, ממנה עבר כעבור עונה לרודינה מוסקבה. בעונת 2015 חזר להאיא פהונג במדיה שיחק ארבע עונות, אחריהן עזב אחרי תקרית עם חברו לקבוצה ואנשי הצוות המקצועי. ב-7 ביוני 2019 חתם במואנגת'ונג יונייטד מליגת העל התאילנדית במדיה שיחק שנתיים. בינואר 2021 שוחרר מהמועדון וחתם בסרסו אוסקה מליגת העל היפנית. ב-6 ביולי 2021 ערך את הופעת הבכורה שלו בליגת האלופות האסיאתית בניצחון 0-5 נגד גואנגג'ואו R&F. באוגוסט 2022 חזר לווייטנאם וחתם בטופנלנד בינה דין. בשנת 2015 הצטרף לנבחרת וייטנאם אותה היה זכאי לייצג בזכות מולדת אביו. ביוני 2017 ערך את הופעת הבכורה שלו בנבחרת בתיקו 0-0 נגד ירדן. ואן לאם היה שותף להגעה של הנבחרת לרבע גמר גביע אסיה בכדורגל 2019 ובכך שחזרה את הישג השיא שלה. בשמינית הגמר הדף פנדל בדו-קרב בעיטות עונשין נגד ירדן. מדיה וקבצים בנושא דאנג ואן לאם בוויקישיתוף דאנג ואן לאם, ברשת החברתית אינסטגרם דאנג ואן לאם, ברשת החברתית VK דאנג ואן לאם, באתר Transfermarkt דאנג ואן לאם, באתר Soccerway דאנג ואן לאם, באתר WorldFootball.net דאנג ואן לאם, באתר National Football Teams דאנג ואן לאם, באתר FootballDatabase.eu דאנג ואן לאם, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאנג ואן לאם".
הוואר מולא מוחמד

הוואר מולא מוחמד (בערבית: هوار ملا محمد طاهر زيباري בכורדית: هەوار مەلا محەمەد تاهر زێبارى; נולד ב-1 ביוני 1981) הוא כדורגלן עבר עיראקי ממוצא כורדי ששיחק בעמדת החלוץ. מוחמד התחיל לשחק כדורגל בקבוצת הנוער של מוסול, עיר הולדתו ובגיל 19 הצטרף לקבוצה הבוגרת של המועדון. באותה שנה חתם באל-קווה אל-ג'וויה, אחד מהמועדונים הגדולים בעיראק במדיה שיחק 6 עונות. בקיץ 2005 חתם באל-אנצאר מליגת העל הלבנונית עמה זכה בדאבל. עונה לאחר מכן חתם באפולון לימסול מליגת העל הקפריסאית וכעבור עונה הושאל לאל-עין האמירתית ואל-ח'ור הקטרית. באוגוסט 2008 חזר לקפריסין וחתם לשנה באנורתוסיס פמגוסטה. ב-16 בספטמבר 2008 ערך את הופעת הבכורה שלו בליגת האלופות בתיקו 0-0 נגד ורדר ברמן והפך לכדורגלן העיראקי הראשון שרושם דקות בליגת האלופות. משחק לאחר מכן הבקיע בניצחון 1-3 נגד פנאתינאיקוס. בקיץ 2009 חתם בפרספוליס מליגת העל האיראנית. בהמשך הקריירה שיחק בארביל, אסתקלאל טהראן, זוב אהאן אספהאן, זאכו ואת הקריירה סיים כאשר חתם לקדנציה שנייה באל-קווה אל-ג'וויה. בצעירותו, שיחק בנבחרת הנוער של עיראק והגיע עמה לגביע העולם בכדורגל עד גיל 20 - 2001 בו זכתה הנבחרת במקום השלישי. ב-31 באוגוסט 2001 מוחמד ערך את הופעת הבכורה שלו בנבחרת עיראק בהפסד 1-0 לערב הסעודית. ב-12 בדצמבר 2003 הבקיע את שער הבכורה שלו בנבחרת בתיקו 2-2 נגד בחריין. השתתף עם הנבחרת באולימפיאדת אתונה (2004) בו זכתה במקום הרביעי. שלוש שנים לאחר מכן היה שותף לזכייה של הנבחרת בגביע אסיה בכדורגל 2007 לראשונה בתולדותיה. אל-קווה אל-ג'וויה ליגת העל העיראקית: 2004/2005 אל-אנצאר ליגת העל הלבנונית: 2005/2006 הגביע הלבנוני: 2005/2006 אפולון לימסול הסופר קאפ הקפריסאי: 2006 פרספוליס גביע חאזפי: 2009/2010 נבחרת עיראק גביע אסיה בכדורגל: 2007 אישיים נבחרת העשור בעיראק: 2000-2010 הוואר מולא מוחמד, באתר Transfermarkt הוואר מולא מוחמד, באתר Soccerway הוואר מולא מוחמד, באתר WorldFootball.net הוואר מולא מוחמד, באתר National Football Teams הוואר מולא מוחמד, באתר FootballDatabase.eu
Bam

האם התכוונתם ל... BAM (פורמט קובץ) – פורמט של קובץ המכיל נתונים גולמיים מקיפים של רצף גנום BAM (שיר של ג'יי-זי) – שיר בביצוע ג'יי-זי Bam Bam (שיר של קמילה קביו) – שיר בביצוע קמילה קביו Business Activity Monitoring, ניטור פעילות עסקית (אנ') - תוכנה המסייעת לניהול תהליכים עסקיים.
1988 באסטרונאוטיקה

במהלך השנה בוצעו 121 שיגורים מהם 95 (78% על ידי ברית המועצות) 25 במרץ – בוצע שיגור אחרון ממרכז החלל לואיג'י ברוליו. פעילותו לא חודשה. 29 בספטמבר – חידוש טיסות מעבורות החלל של ארצות הברית. 15 בנובמבר – ניסוי לא מאויש של מעבורת החלל בוראן הסובייטית. שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1988 באסטרונאוטיקה בוויקישיתוף ריכוז נתונים על שיגורים חזר מחלל בחללית סויוז TM-4 חזר מחלל בחללית סויוז TM-6 הגיע לחלל בחללית סויוז TM-6 שימוש במשגר של האיחוד האירופי שימוש במשגר מתוצרת ארצות הברית
ח'אלד חוג'יראת

ח'אלד חוג'יראת (בערבית: خالد حجيرات; נולד ב-25 בנובמבר 1969) הוא ראש המועצה המקומית ביר אל-מכסור. מאז 2018 מכהן כחבר בהנהלת השלטון המקומי, חבר בדירקטוריון החברה למשק וכלכלה של השלטון המקומי וחבר בוועדת המעקב של ראשי רשויות בחברה הערבית. נולד וגדל בביר אל מכסור, בנם של מוחמד ופאטמה חוג'יראת. הוא למד בבית הספר יסודי ביר אל-מכסור והשלים את לימודי התיכון באעבלין בבית ספר מאר אליאס. בתום לימודיו ב-1989 הוכשר מטעם משרד העבודה להפעלת כלים כבדים ועבד כמפעיל ציוד כבד. החל מ-1994 מונה כמנהל פיתוח תשתיות לפרויקטים ברמה ארצית. בשנת 2007 פתח חברת תשתיות ופיתוח (ש.ח. בע"מ) והפך ליזם בתחום התשתיות בישראל. בשנים 2014–2016, לצד ניהול העסק והפעילות הציבורית, הוסמך מטעם מכללת סכנין כהנדסאי בניין. בשנת 2018 נבחר לראשות המועצה ומכהן מאז בתפקיד זה. בשנים 2008–2013 שימש כיושב ראש ועדת מכרזים וחבר בוועדת תכנון ובנייה גבעת אלונים-שפרעם וכחבר המועצה המקומית ביר אל-מכסור. בשנים 2013–2018 שימש כממלא מקום וסגן (ללא שכר) ראש המועצה המקומית ביר אל מכסור. בשנת 2018 נבחר לראשות המועצה, ברוב של 57%. נשוי ואב לשתי בנות ושני בנים.
עייאש

האם התכוונתם ל... יהודה עייאש – מגדולי הרבנים והפוסקים באלג'יריה יחיא עיאש – טרוריסט פלסטיני יעקב משה עייאש – הראשון לציון ראמי עייאש – זמר לבנוני
Running Out

"Running Out" הוא סינגל של הדי ג'יי והמפיק המוזיקלי הנורווגי, מטומה, והזמרת-יוצרת הנורווגית, אסטריד אס. השיר יצא, על ידי חברות התקליטים FFRR רקורדס וביג ביט רקורדס, ב-1 בדצמבר 2015, כסינגל השלישי של אלבום האולפן הראשון של מטומה, Hakuna Matoma. השיר נכתב על ידי אסטריד אס ומטומה, והופק על ידי מטומה. נכון לינואר 2023, השיר הושמע למעלה מ-3 מיליון פעמים ביוטיוב, ולמעלה מ-169 מיליון פעמים בספוטיפיי. מידע על היצירה "Running Out" באתר Discogs מילות השיר "Running Out" באתר Genius סרטון השיר "Running Out" באתר יוטיוב מידע על השיר "Running Out" באתר ספוטיפיי Matoma & Astrid S - Running Out [Official Music Video], ארכיון מ-2023-01-10, נבדק ב-2023-01-10 Running Out, 2015-12-01, ארכיון מ-2020-09-03, נבדק ב-2023-01-10
Staying Up

"Staying Up" הוא סינגל של הדי ג'יי והמפיק המוזיקלי הנורווגי, מטומה, ולהקת הפופ רוק הבריטית, The Vamps. השיר יצא, על ידי חברת התקליטים פרלופון ו-FFRR רקורדס, ב-31 באוגוסט 2017. השיר נכתב על ידי נואל סלמון, ניית'ן קרוס, בן פרסטון, בוליסונגס, The Vamps ומטומה, והופק על ידי מטומה. נכון לינואר 2023, השיר הושמע למעלה מ-38 מיליון פעמים בספוטיפיי, ולמעלה מ-6 מיליון פעמים ביוטיוב. מידע על הסינגל "Staying Up" באתר מיוזיק בריינז מידע על היצירה "Staying Up" באתר Discogs סרטון השיר "Staying Up" באתר יוטיוב מידע על השיר "Staying Up" באתר iTunes Rounsefell, Kierstin (31 באוגוסט 2017). "Matoma and The Vamps Debut Uplifting New Single "Staying Up" [LISTEN]". EDM.com. ארכיון מ-2022-06-28. נבדק ב-26 באפריל 2018. {{cite web}}: (עזרה) Staying Up, 2017-08-31, ארכיון מ-2020-10-28, נבדק ב-2023-01-10 Matoma & The Vamps - Staying Up (Official Video), ארכיון מ-2023-01-10, נבדק ב-2023-01-10 "Staying Up - Single by Matoma & The Vamps". iTunes Store (US). ארכיון מ-2017-11-27. נבדק ב-2023-01-10. "BBC – Radio 1 – Playlist". BBC Radio 1. 2 בספטמבר 2017. אורכב מ-המקור ב-8 בספטמבר 2017. נבדק ב-28 ביולי 2017. {{cite web}}: (עזרה)
מדינה כושלת

מדינה כושלת (באנגלית: Failed state) היא מדינה ריבונית וגוף פוליטי שהתפרק עד לנקודה שבה הממשל הריבוני אינו מתפקד יותר כראוי. מצב זה יכול לקרות גם כאשר הממשל מאבד את הלגיטימציה לקיומו משהוא אינו מבצע את תפקידו כראוי. על מנת שלמדינה יהיה ממשל יציב, חייב הממשל להיות גם אפקטיבי, וגם לא לאבד את הלגיטימציה לקיומו. הקרן לשלום מאפיינת את המצב של "מדינה כושלת" כבעלת המאפיינים הבאים: אובדן שליטה בשטחיה, או במונופול על השימוש הלגיטימי בכוח פיזי שחיקה בלגיטימציה של הסמכות לקבל החלטות קולקטיביות חוסר יכולת לספק שירותים ציבוריים חוסר יכולת לקיים אינטראקציה עם מדינות אחרות כגוף החבר בקהילה הבינלאומית מאפיינים המשותפים למדינות כושלות כוללים שלטון מרכזי כה חלש או לא יעיל עד שאין לו יכולת להעלות מיסים או לזכות בתמיכה נרחבת ויש לו שליטה מעשית מועטה על חלק גדול משטחי המדינה, ובשל כך המדינה אינה מספקת בפועל שירותים ציבוריים רבים לציבור. כאשר הדבר קורה עלולות להתקיים בפועל מקרי שחיתות רבים וכמו גם עלייה בפעילות של עבריינים, עשויה להיות התערבות של גורמים ממלכתיים ולא ממלכתיים, כתוצאה מהמצב המתמשך רבים מתושבי המדינה עלולים להפוך לפליטים ובאופן כללי תושבים רבים יאלצו לעזוב את בתיהם, עלולה להיות צניחה חדה לכלכלת המדינה והתערבות צבאית הן בתוך תחומי המדינה והן מחוצה לה. לאורך השנים פותחו מדדים שמסייעים לבדוק אם מדינות מסוימות כושלות או שיש להן ממשל יציב. אף על פי כן, בדרך כלל לא ניתן להגדיר באופן חד משמעי שמדינה מסוימת היא "מדינה כושלת" משום שלרוב זו תהיה עמדה שנויה במחלוקת, וכאשר הדבר נעשה על ידי גוף בעל סמכות, עלולים להיות לכך השלכות גאופוליטיות משמעותיות. מדינה כושלת, באתר אנציקלופדיה בריטניקה (באנגלית) "Fragile States FAQ Number 6: What Does 'State Fragility' Mean?". the Fund for Peace. אורכב מ-המקור ב-2015-01-04. נבדק ב-2015-01-04. Patrick, Stewart (2007). "'Failed' States and Global Security: Empirical Questions and Policy Dilemmas". International Studies Review. 9 (4): 644–662. doi:10.1111/j.1468-2486.2007.00728.x. 1079-1760.
וון דרום קוריאני

וון דרום קוריאני (בקוריאנית: 대한민국 원), אשר נודע גם באופן רשמי כ"וון", הוא המטבע הרשמי של קוריאה הדרומית משנת 1962 ואילך. הוון הדרום קוריאני מחולק ל-100 צ'ון, ומסומן באמצעות הסימן ₩ שבא אחרי המספר. הסימון הרשמי של הוון הדרום קוריאני על-פי תקן ISO 4217 הוא KRW. הבנק המרכזי של קוריאה (אנ') היא הישות היחידה המוסמכת להדפיס שטרות ומטבעות של הוון הדרום קוריאני. מדיה וקבצים בנושא וון דרום קוריאני בוויקישיתוף וון דרום קוריאני, באתר אנציקלופדיה בריטניקה (באנגלית) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
פנוויי-קנמור

פנווי-קנמור (באנגלית: Fenway–Kenmore) היא שכונה בעיר בוסטון שבארצות הברית. לפי מפקד האוכלוסין של שנת 2000 באותה העת גרו בתחום השכונה 36,191 תושבים, השכונה הכילה 12,872 משקי בית, ובסך הכל 5,428 משפחות. צפיפות האוכלוסין בשכונה באותה העת הייתה 11,268.9 אנשים לקמ"ר. באותה העת היו בשכונה בסך הכל 13,229 יחידות דיור – 91% אחוז מהן היו מאוכלסות על ידי דיירים ואילו ב-9% מהדירות גרו הבעלים של הדירות עצמן. גודל משק הבית הממוצע היה 1.69 נפשות, בעוד שגודל המשפחה הממוצע היה 2.61. בשכונה ישנה אוכלוסיית סטודנטים גדולה בשל קרבתה למכללות ולאוניברסיטאות באזור. שטח השכונה הוא 3.2 קילומטרים רבועים. המוזיאון לאמנויות יפות אצטדיון פנוויי פארק Selvarajah, Eswaran; Rolf Goetze; Jim Vrabel (15 בדצמבר 2003). "Fenway-Kenmore: 2000 Census of Population and Housing" (PDF). Boston Redevelopment Authority. אורכב מ-המקור (PDF) ב-29 ביולי 2012. נבדק ב-5 בספטמבר 2010. {{cite web}}: (עזרה)
מחוז ג'ונגנו

מחוז ג'ונגנו הוא מחוז במרכז סיאול שבקוריאה הדרומית. שמו של המחוז נלקח מהשם של רחוב מקומי מרכזי – רחוב ג'ונגנו – שפירושו "דרך הפעמון". מחוז ג'ונגנו מהווה את מרכז העיר סיאול במשך קרוב ל-600 שנים, עוד מהתקופה בה שושלת ג'וסון הקימה באזור זה את עיר הבירה שלה. מחוז ג'ונגנו מכונה בדרך כלל הפנים והלב של קוריאה הדרומית, בשל התפקיד החשוב של המחוז בפוליטיקה, בכלכלה, בתרבות ובהיסטוריה של עיר הבירה של קוריאה הדרומית. מחוז ג'ונגנו מכיל כמה מהארמונות בהם גרו המלכים של קוריאה, כגון ארמון גיונגבוק, ארמון צה'אנגדאק, ארמון צ'אנגיונגגונג וארמון אונהיאון. בנוסף לכך, גם מעונו הקודם של נשיא קוריאה הדרומית – הבית הכחול – ממוקם במחוז ג'ונגנו. בשל ההיסטוריה העשירה של המחוז, מגיעים אל המחוז מבקרים ותיירים רבים, במיוחד אלו המתעניינים בהיסטוריה ובתרבות הקוריאנית. המחוז מהווה אזור עסקים חשוב. חברות בולטות רבות פועלות בתחומי המחוז. הרובע כולל גם מספר רב של מרכזי עסקים מרכזיים ובנייני משרדים, שבהם שוכנים עסקים וכמו גם כן נציגויות דיפלומטיות. רובע העסקים של ג'ונגנו ארמון צ'אנגדאוקגונג מרכז המסחר דונגדאמון מרקט כפר בוקצ'ון האנוק (אנ') חומות העיר סיאול (אנ') הרפובליקה העממית של סין משנת 1995 ואילך – רובע דונגצ'נג, בייג'ינג, הרפובליקה העממית של סין מונגוליה משנת 1996 ואילך – מחוז סוחבאטאר, אולן בטור, מונגוליה ארצות הברית משנת 1999 ואילך – לנקסטר, פנסילבניה, ארצות הברית מקסיקו משנת 2013 ואילך – סן מיגל דה איינדה, גואנחואטו, מקסיקו צ'כיה משנת 2015 ואילך – פראג 1 (אנ'), צ'כיה מחוזות קוריאה הדרומית אתר האינטרנט הרשמי של מחוז ג'ונגנו מחוז ג'ונגנו, ברשת החברתית פייסבוק מחוז ג'ונגנו, ברשת החברתית אקס (טוויטר) מחוז ג'ונגנו, הבלוג הרשמי "국제교류현황, 지자체별 (둥청구)" (בקוריאנית). Governors association of Korea. נבדק ב-2022-07-17. "국제교류현황, 지자체별 (수흐바타르구)" (בקוריאנית). Governors association of Korea. נבדק ב-2022-07-17. "국제교류현황, 지자체별 (랭카스터시)" (בקוריאנית). Governors association of Korea. נבדק ב-2022-07-17. "국제교류현황, 지자체별 (산미겔데아옌데시)" (בקוריאנית). Governors association of Korea. נבדק ב-2022-07-17. "국제교류현황, 지자체별 (프라하1자치구)" (בקוריאנית). Governors association of Korea. נבדק ב-2022-07-17.
ראלי רייד

ראלי רייד (באנגלית: Rally raid) ידוע גם כראלי קורס-קאנטרי (cross-country rallying) הוא סוג של מרוץ שטח למרחק ארוכים המתקיים על פני מספר ימים. אורך המרוץ משתנה מאירוע למשנהו, ישנם מרוצים קצרים, הנמשכים יומיים או שלושה, ונקראים מרוצי באחה (baja), וישנם מרוצים הנמשכים 15 ימים. במרוצי ראלי רייד באים לביטוי מיומנויות נהיגה, ניווט, מיומנויות טכניות ויכולת הסיבולת של המשתתפים. המרחק הכולל יכול לנוע בין 660 ק"מ ועד לכ-7,000 ק"מ במגוון תוואי שטח בין היתר שבילי חצץ, דיונות חול, שבילי יער ואפיקי נחל יבשים. ראלי דקר הוא המרוץ החשוב והמוכר בקטגוריה. בנוסף אליו קיימים גם ראלי דרך המשי, מרוץ אפריקה אקו, הלאס ראלי רייד, ובאחה היער הצפוני. מרוץ הראלי רייד הראשון התקיים בדצמבר 1976. בשנת 2022 נוסדה אליפות העולם בראלי רייד, אליפות המשותפת לפדרציה הבין-לאומית לרכב (FIA) והפדרציה הבין-לאומית לאופנועים (FIM). המרוצים הקצרים יותר מתקיימים תחת המעטפת של גביע העולם למרוצי באחה של הפדרציה הבין-לאומית לרכב וגביע העולם במרוצי באחה של הפדרציה הבין-לאומית לאופנועים. במדינות מסוימות, דוגמת ספרד, פורטוגל, פולין ורוסיה מתקיימות אליפויות לאומיות. הניווט במהלך המרוץ מתבצע באמצעות ספר דרך מודפס או דיגיטלי, בשילוב עם מד מרחק דיגיטלי. השימוש במכשירי GPS אסור, למעט במרוצי מדבר. המתחרים לא מכירים את תוואי המסלול המדויק מראש, עד שהם מקבלים את ספר הדרך. ספר הדרך אינו מדויק ולכן ישנה חשיבות להערות שכותב לעצמו נהג המשנה ולתקשורת בינו ובין הנהג במהלך המרוץ. רוכבי האופנועים והטרקטורונים צריכים לנווט בעצמם תוך כדי הרכיבה. במרוצי מדבר לנהגים מותר לקיים נסיעות מקדימות בתואי המרוץ, דבר שאסור במרוצי ראלי רייד אחרים. אופנועים קטגוריית האופנועים מתחלקת לשלוש רמות: RallyGP‏, Rally2‏ ו-Rally3‏. RallyGP היא הקטטגוריה הבכירה ומיועדת לרוכבים המנוסים הזכאים לדירוג באליפות העולם של FIM. קטגוריית Rally2 זמינה לרוכבים מתחילים. בקטגוריית Rally3 נעשה שימוש באופנועי אנדורו עוברים התאמות לצורך המרוצים. בכל שלושת הקטגוריות הנפח המקסימלי של המנוע הוא 450 סמ"ק. טרקטורונים הטרקטורונים היו בתחילה תת-קטגוריה של האופנועים, אך בהצשך הופרדו לקטגוריה נפרדת. מכוניות (T1/T2) קטגוריית המכוניות מיועדת לרכבים עד למשקל של 3,500 ק"ג. הקטגוריה מחולקת למספר קטגוריות משנה. קטגוריית T1 מיועדת לאבות טיפוס של מכוניות הנהבנות במיוחד עבור המרוצים ומתחלקת לארבע קטגוריות משניות: T1.U – מיועדת לרכבים הפועלים על אנרגיה מתחדשת, דוגמת אאודי אי-טרון RS Q, T1.1 – רכבים בעלי הנעה של 4X4‏, T1.2 –מיועד רכבים בעלי הנעה של 4X2‏, T1.3 – רכבים שעומדים בקריטריונים של SCORE (בעיקר ליצרנים מארצות הברית). קטגוריית T2 מיועדת למכוניות מייצור סדרתי, לדוגמה: טויוטה לנד קרוזר וניסאן פטרול. לייט-פרוטוטייפ (T3) ו-SSV ‏(T4) שתי הקטגוריות היו בתחילה חלק מקטגוריית המכוניות, אך הופרדו לקטגוריות נפרדות. המכוניות הם רכבי שטח המיועדים לשני נוסעים. רכבי לייט פרוטוטייפ או לייט-פרוטו (T3) הם רכבים קלי משקל, שמיוצרים במיוחד עבור המרוצים. בקטגוריה ישנן יצרניות יעעודיות כמו OT3 וגם יצרניות דוגמת Can-Am, שמייצרות במקביל גם דגמים מייצור סדרתי. קטגוריית SSV‏ (T4) מיועדת לדגמים שמיוצרים בייצור סדרתי עם התאמות למרוצים. משאיות (T5) קטגוריה המיועדת לרכבים מעל 3,500 ק"ג. מדיה וקבצים בנושא ראלי רייד בוויקישיתוף "FIA Cross-Country Rallies General Prescriptions – 2019, FIA, 10 December 2018 Top Five Differences Between Desert Racing And Rally Raid, Race-Desert.com, 15 January 2016